Els monuments fallers de Llibertat i Espartero s’alcen amb els màxims guardons a Burjassot
2025-07-24

L’Ajuntament de Burjassot ha fet lliurament dels premis que les tretze comissions falleres del municipi s’han emportat en aquestes Falles 2016; un lliurament de guardons que ha tingut lloc en el transcurs de l’Ofrena a la Patrona de Burjassot, la Mare de Déu de la Cabeza, que ha sigut, un any més, l’acte més emotiu de les festes falleres en el municipi.

De mans de l’alcalde de Burjassot, Rafa García, el primer tinent d’alcalde i regidor de Governació, Emili Altur, la regidora de Falles, Estefanía Ballesteros, i el president de l’Agrupació de Falles, Iván Heredia, les comissions han arreplegat els premis lliurats pels jurats de cavalcada, monuments, il·luminació i ninots, entre uns altres.

Enguany el màxim guardó en monuments infantils, secció especial, ha sigut per a la Falla Llibertat-Teodoro Llorente, seguida de Mariano Benlliure, Nàquera-Lauri Volpi i Cristóbal Sorní. En monuments infantils també s’ha fet lliurament del Premi Especial de Falles Vicent Alonso Curats, lliurat per la família del faller, que enguany ha recaigut en les Falles Llibertat-Teodoro Llorente i Nàquera-Lauri Volpi.

En la secció d’enginy i gràcia els premis han sigut per a Mendizábal, Llibertat-Teodoro Llorente i Mariano Benlliure.

En el cas dels monuments grans, la secció d’especial ha sigut coronada per la Falla Espartero, quedant en segon lloc Cristóbal Sorní, seguides de Mariano Benlliure i la falla de la Plaça del Pouet.

Aquesta última falla s’ha alçat amb el primer premi d’enginy i gràcia, seguida de la comissió de Pi i Margall i d’Espartero.